Rozsudok Všeobecného súdu (siedma komora) z 28. novembra 2019 – Pinto Teixeira/ESVČ
(vec T‑667/18)
„Verejná služba – Práva a povinnosti úradníka – Oznámenie o úmysle vykonávať pracovnú činnosť po ukončení funkcií – Článok 16 služobného poriadku – Nebezpečenstvo nesúladu s legitímnymi záujmami inštitúcie – Lehota na odpovedanie na oznámenie o úmysle – Implicitné akceptujúce rozhodnutie – Zákaz vykonávať pracovnú činnosť po ukončení funkcií ‑ Nemajetková ujma“
1.      Žaloby úradníkov – Záujem na konaní – Nevyhnutnosť skutočne existujúceho záujmu – Posúdenie v čase podania žaloby – Žaloba, ktorá môže priniesť žalobcovi prospech
(Služobný poriadok úradníkov, články 90 a 91)
(pozri bod 18)
2.      Úradníci – Práva a povinnosti – Oznámenie o úmysle vykonávať pracovnú činnosť po ukončení funkcií – Prijatie rozhodnutia administratívy – Lehota – Prekročenie – Dôsledky – Implicitné akceptujúce rozhodnutie – Zrušenie rozhodnutia prijatého po uplynuté lehoty
(Služobný poriadok úradníkov, článok 16)
(pozri body 30 – 36)
3.      Úradníci – Práva a povinnosti – Výkon pracovnej činnosti po ukončení funkcií – Hranice – Zlučiteľnosť s legitímnymi záujmami inštitúcie – Miera voľnej úvahy administratívy
(Služobný poriadok úradníkov, článok 16)
(pozri body 44, 45, 49)
4.      Úradníci – Mimozmluvná zodpovednosť inštitúcií – Podmienky – Protiprávnosť – Ujma – Príčinná súvislosť – Kumulatívne podmienky – Absencia jednej z týchto podmienok – Zamietnutie žaloby o náhradu škody v celom rozsahu
(článok 340 druhý odsek ZFEÚ)
(pozri bod 68)
5.      Úradníci – Mimozmluvná zodpovednosť inštitúcií – Podmienky – Príčinná súvislosť – Dôkazné bremeno
(článok 340 druhý odsek ZFEÚ)
(pozri bod 72)
Predmet
Žaloba podaná na základe článku 270 ZFEÚ o zrušenie rozhodnutia ESVČ z 21. februára 2018, ktorým bolo žalobcovi zakázané vykonávať externú činnosť v zmysle článku 16 Služobného poriadku úradníkov Európskej únie na jednej strane, a náhrada ujmy, ktorú údajne z dôvodu tohto rozhodnutia utrpel, na strane druhej
Výrok
1.
Rozhodnutie Európskej služby pre vonkajšiu činnosť (ESVČ) z 21. februára 2018, ktorým mal José Manuel Pinto Teixeira zakázané vykonávať externú činnosť podľa článku 16 Služobného poriadku úradníkov Európskej únie, sa zrušuje.
2.
V zostávajúcej časti sa žaloba zamieta.
3.
Každý z účastníkov konania znáša svoje vlastné trovy konania.